Ирәндек совхозына ҡараған ауылдарҙа ла ҡиммәтле табыштарға, яҡшы кешеләргә юлыҡтыҡ. Советтар Союзы Геойы Тәфтизан Миңлеғоловтың тыуған ауылы Күсейҙә осрашыуҙар бигерәк тә иҫтәлекле һәм һөҙөмтәле булды. Был тирәлә борон-борондан йыр-моңға әүәҫ, сәсән кешеләр йәшәгән. Әле лә беҙ шундай кешеләрҙе осраттыҡ. Шуларҙың береһе - Исламов Ғәйнетдин ағай. Ул ҡурайҙа оҫта уйнай, бик күп легендалар һәм риүәйәттәр белә. Үҙе лә шиғырҙар яҙа, бәйеттәр сығара. Әйиергә кәрәк, художестволы әҫәр булараҡ, улар шаҡтай һәйбәт эшләнгән һәм ыңғай тәьҫир ҡалдыра.